ועדת החוץ והביטחון, כנסת 24, פרוטוקול מספר 114, 2022-06-06 11:30

רם בן ברק: שלום לכולם.

רם בן ברק: אנחנו נמצאים בדיון השני על דו"ח חסון, הפעם לשמוע לא את המסקנות אלא איך הן מיושמות במקומות השונים.

רם בן ברק: תא"ל ודמני תפתח בבקשה.

תא"ל אמיר ודמני: בוקר טוב.

תא"ל אמיר ודמני: כפי שהצגת, אדוני היושב-ראש, תת אלוף במילואים גיא חסון הציג פה לפני מספר שבועות את הממצאים, אז אעבור עליהם בקצרה ואתמקד ביישום של ההמלצות.

תא"ל אמיר ודמני: אני מזכיר שהוועדה מונתה על ידי שר הביטחון, הרמטכ"ל וראש אגף כוח אדם והיא בחנה את אופן מימוש האחריות של צה"ל כלפי משרתיו בימ"לים, היחידות מחוץ לסד"כ.

תא"ל אמיר ודמני: התמקדנו בעיקר בסוגיית השב"ס והמשטרה.

תא"ל אמיר ודמני: הוועדה כללה צוות מולטי דיסציפלינארי של כלל הגורמים הרלוונטיים.

תא"ל אמיר ודמני: היא בנתה גם בסיס ידע על בסיס ביקורים ביחידות והתרשמות משיחות חתך עם למעלה מ-100 משרתים.

תא"ל אמיר ודמני: היא הגישה בהתאם לכך את המסקנות.

תא"ל אמיר ודמני: הוועדה מנתה נציגים של חטיבת הפרט, את"ל, מקרפ"ר, אג"ת, יועצים משפטיים, משרד הביטחון ויוהל"מ, כולם עם כתבי מינוי ובצורה מוסדרת.

תא"ל אמיר ודמני: הוועדה ביקרה גם בכלא קציעות ובכלא עופר, לאחר סיום הוועדה היה גם ביקור של סגן הרמטכ"ל בכלא נפחא.

תא"ל אמיר ודמני: הוועדה הייתה גם במשטרה במחוז ירושלים ונפגשה עם נציגי הימ"לים.

תא"ל אמיר ודמני: מבחינת תמונת המצב של הימ"לים, צה"ל אחראי לאיוש של הימ"לים.

תא"ל אמיר ודמני: משרתים בימ"לים חיילים רק על פי רצונם.

תא"ל אמיר ודמני: אנחנו מנהלים תהליכים של דבב מקדים, נותנים לגופים, במקרה הזה משטרה ושב"ס, רשימות של פוטנציאל.

תא"ל אמיר ודמני: הם מדובבים אותם לקראת הגיוס.

תא"ל אמיר ודמני: אנחנו מנועים מלהכריח, חייל צריך לבוא מרצונו לימ"ל.

תא"ל אמיר ודמני: כיום אפשר לומר שתמונת המצב במשטרה היא תמונה טובה, מדברים על כ-95% איוש, שזה זהה לאיוש ביחידות צה"ל בדרג הזה.

תא"ל אמיר ודמני: לגבי השב"ס, אחוז האיוש נמוך יותר, עומד על כ-75%.

תא"ל אמיר ודמני: הוא נובע בעיקר, לטעמי, מכך שבגיוסים האחרונים חל פיחות ברצון להגיע.

תא"ל אמיר ודמני: בגיוס של מרץ האחרון כבר ראינו שינוי בזה.

תא"ל אמיר ודמני: אנחנו כצבא נעשה את כל מה שאפשר כדי לייצר דבב ופוטנציאל רחב ככל האפשר, אבל אנחנו לא יכולים להכריח להגיע לשם.

תא"ל אמיר ודמני: מבחינת ההגדרות שיצאנו אתם לדרך, זה היה גם הדגש של הרמטכ"ל, דיברנו על הרחבת האחריות באופן שאנחנו רואים לעצמנו חובה לוודא שסטנדרט הטיפול בחייל בימ"לים, בדגש על השב"ס והמשטרה שהיו הנושא המרכזי, הוא שווה לסטנדרט הטיפול בתוך הצבא.

תא"ל אמיר ודמני: מבחינת הממצאים המרכזיים והשורות התחתונות שהציג תת אלוף גיא חסון, הוא אמר חמישה דברים: אחד, שהשירות של המשרתים ביחידות מחוץ לסד"כ מתנהל בצורה טובה.

תא"ל אמיר ודמני: שהמשרתים מרוצים מהשיבוץ ולרוב הם גאים בתפקידם.

תא"ל אמיר ודמני: הוא דיבר על כך שבתחומי כוח האדם, התקינה והאיוש, מה שציינתי עכשיו, מתקיים שיח רצוף עם צה"ל.

תא"ל אמיר ודמני: הוא דיבר על כך שצריך לחזק את התיאום והטיפול בתחומי הרפואה, ת"ש ויוהל"ם המחייבים שיפור בקרה ומיסוד.

תא"ל אמיר ודמני: הוא דיבר על כך שנדרש לשפר את הבקרה של צה"ל והייתה המלצה מרכזית של הקמת גוף מטכ"לי שתכליתו לקיים בקרה על הנעשה בימ"לים ולהוות כתובת ישירה לימ"לים, בדגש על המשרתים בשב"ס ובמשטרה.

תא"ל אמיר ודמני: זה מבחינת הממצאים המרכזיים של תת אלוף גיא חסון.

תא"ל אמיר ודמני: ברשותכם אגע בהמלצות של תת אלוף גיא חסון.

תא"ל אמיר ודמני: הדבר הראשון היה מינוי אחראי, ההמלצה המרכזית.

תא"ל אמיר ודמני: בהתאם להמלצות מינינו מפקד בכיר בדרגת אלוף משנה שנמצא בחטיבה שלי וקיבל כתב מינוי בנוסף לתפקידו וקיבל לרשותו מטה ייעודי מצומצם שכפוף אליו לטובת הדבר הזה, בו יש נציגים גם של לוגיסטיקה, גם של רפואה, גם של ת"ש, גם של יוהל"ם.

תא"ל אמיר ודמני: כולם קיבלו כתבי מינוי על ידי ראש אגף כוח אדם.

תא"ל אמיר ודמני: התפקיד שלהם מתחלק לשניים: החלק הראשון זה לבצע ביקורים ובקרות ברמה של - - -

רם בן ברק: המטה שתחתיו זה תפקידו היחיד?

תא"ל אמיר ודמני: לא, זה הכול נוסף על תפקידם.

תא"ל אמיר ודמני: התפקיד שלהם בעיקר זה לבצע ביקורים ומפגשים עם הימ"לים אחת לרבעון.

תא"ל אמיר ודמני: במסגרת המפגשים האלה מיוצרת תמונת מצב על הנושאים שאמרנו ועולים פערים לטיפול.

תא"ל אמיר ודמני: הוא עושה את זה במסגרתו אחת לרבעון, אחת לחציון זה מוצג אלי ואחת לשנה מוצג גם לראש אכ"א.

תא"ל אמיר ודמני: לסיכום התחום הראשון, זה כדי לייצר קשרי עבודה שוטפים.

תא"ל אמיר ודמני: הוא גם מהווה כתובת עבורם לטיפול בכל אחד מהנושאים האלה במידה ויש פערים והדברים השוטפים לא מתנהלים כראוי.

תא"ל אמיר ודמני: הדבר השני זה הנושא של גנט ביקורות קבוע, שצריך להגיד שבצה"ל, במסגרת ביקורות אכ"א, שהן ביקורות מאוד משמעותיות, מבוצעות ביחידות צה"ל אחת לשנתיים, במסגרת הימ"לים סיכמנו שיבוצעו אחת לשנה.

תא"ל אמיר ודמני: אחד מחברי הצוות הוא בקר בכיר בביקורות אכ"א, כתבו את הביקורת ואת התהליך שאנחנו מבצעים, יש סוגיות של טיפול בפרט, אקלים יחידתי שכולל את כל הנושאים שאמרתי.

תא"ל אמיר ודמני: לכן הגוף הזה מבצע גם בקרה ושיח שוטף וגם מבצע ביקורת.

תא"ל אמיר ודמני: נקבע גנט פעילות והוא התחיל לפעל לפי הסיכום הזה והוא מהווה בסיס למימוש האחריות שלנוב כלל התחומים.

תא"ל אמיר ודמני: כפי שהזכרתי, כלל הנציגים של התחומים השונים נמצאים בתחום אחריותו.

תא"ל אמיר ודמני: ההמלצה השנייה הייתה המלצה שעסקה בהגדרת האחריות של צה"ל כלפי הימ"לים.

תא"ל אמיר ודמני: בעצם הוא הגדיר מספר תחומים, אחד את האחריות כלפי הימ"ל וכל מה שנוגע למיון המשרתים לפי הגדרות, איוש בהתאמה לתקינה וקיום תהליכי עידוד גיוס.

תא"ל אמיר ודמני: זה דבר שהוא מצא אותו תקין כי הוא מתקיים באופן שוטף ובצורה טובה.

תא"ל אמיר ודמני: אנחנו בכל מקרה נעשה את כל מה שאפשר כמו שאנחנו עושים בכל דבר, כדי לאייש את הימ"לים בצורה מלאה.

תא"ל אמיר ודמני: דבר שני, הוא דיבר על האחריות שלנו בתחום הבקרה והאכיפה של הסטנדרטים בתחומי הרפואה, הת"ש, היוהל"ם, הלוגיסטיקה והצגתי לפני מספר דקות את הצוות.

תא"ל אמיר ודמני: צריך להגיד שלכל אחד מבעלי התפקידים יש סטנדרט טיפול מוגדר שזהה לרמת הסטנדרט בצבא.

תא"ל אמיר ודמני: כלפי הדבר הזה הוא בודק.

תא"ל אמיר ודמני: זו הייתה ההמלצה השנייה.

תא"ל אמיר ודמני: ההמלצה השלישית הייתה תיקוף של כלל האמנות ומסמכי ההבנות.

תא"ל אמיר ודמני: זה תהליך שאורך זמן.

תא"ל אמיר ודמני: הרמטכ"ל הנחה את אג"ת, אגף התכנון שאמון על הנושא הזה לעדכן ולתקף את מסמכי האמנות וההבנות כדי שיהיו מתוקפים, אחרי שלא עודכנו פרק זמן רב יחסית.

תא"ל אמיר ודמני: כאשר ההנחיה היא לפרט במסמכי ההבנות את שיטות הפעולה, שיתוף המידע, אופן הבקרה והשלמת התייחסות לתחומי היוהל"ן שהיו חסרים.

תא"ל אמיר ודמני: הנושא הזה כפי שהצגתי נמצא כרגע בעבודה של אג"ת בהתאם להנחיית הרמטכ"ל.

תא"ל אמיר ודמני: המלצה רביעית הייתה המלצה שאני חושב שלא נכון שאדבר עליה בדיון פתוח, זה לגבי הגוף הנוסף שנמצא שם שברשות

תא"ל אמיר ודמני: כם אדלג על זה ואם תרצו, נדבר עליו אחרי זה בנפרד.

תא"ל אמיר ודמני: המלצה חמישית הייתה לגבי הנושא של הפצת מידע בדיגיטל.

תא"ל אמיר ודמני: שינינו תהליכים ממילא של הפצת מידע בצה"ל.

תא"ל אמיר ודמני: נט, גם בתחומים שונים, תחומי הפרט, הרפואה ותחומי היוהל"ם.

תא"ל אמיר ודמני: היום חייל שמעוניין להכיר את זכויותיו יודע לקבל אותם היום ברשת בצורה מלאה.

תא"ל אמיר ודמני: לגבי ממצאים בתחומי הרפואה, עלו מספר המלצות.

תא"ל אמיר ודמני: הדבר הראשון שעלה היה למנות קצין רפואה במנהלת הייעודית שציינתי קודם, בראשות האלוף משנה.

תא"ל אמיר ודמני: יש שם נציג רפואה שעוסק בכל הנושא הרפואי.

תא"ל אמיר ודמני: דבר שני נגע לאותו גוף שלא אפתח לגביו עכשיו.

תא"ל אמיר ודמני: ממצא שלישי היה לתת מענה רפואי במרפ"א תל השומר ליחידת מורות חיילות וזה בוצע.

תא"ל אמיר ודמני: הממצאים הנוספים היו בכל מה שקשור לנושא זימון תורים.

תא"ל אמיר ודמני: בחצי השנה האחרונה עברנו למערכת זימון תורים חדשה, זימון בכף היד במסגרת אפליקציה.

תא"ל אמיר ודמני: במסגרת הזו גם חיילי שב"ס, משטרה וכלל הימ"לים יכולים לזמן תורים בכך היד ולצפות גם בממצאי הבדיקות שהם מבצעים.

תא"ל אמיר ודמני: מעבר לכך בוצעו פגישות עבודה בין גורמי הרפואה בצה"ל לבין גורמי השב"ס לתיאום טוב יותר של תחום הרפואה.

תא"ל אמיר ודמני: בהקשר הזה גם סוכם מנגנון הטיפול בכל מה שנוגע למענה הראשוני שנמצא באחריות השב"ס, זה בתיאום, ומנגנון הרפואה השניונית שנמצא ומטופל על ידי צה"ל.

תא"ל אמיר ודמני: זה לגבי ההמלצות בתחום הרפואה.

תא"ל אמיר ודמני: אני רוצה לחדד נושא נוסף שלא כתוב בהמלצות אבל אני רוצה לחזק אותו והוא נושא הטיפול בפרט ובת"ש.

תא"ל אמיר ודמני: בנושא הזה, הצגתי גם בדיונים קודמים, יש מש"קיות ת"ש גם בשב"ס.

תא"ל אמיר ודמני: יש פרישה לפי הפרישה הגיאוגרפית של שמונה מש"קיות ובמשטרה של תשע.

תא"ל אמיר ודמני: גם פה עלה בממצאים קושי במימוש מענה הת"ש.

תא"ל אמיר ודמני: גם הנושא הזה למיטב ידיעתי טופל באופן שיש היום גם במשטרה וגם בשב"ס עמדת TRP שדרכה ניתן להזין בקשות למערכת כמו שמתבצעים בכלל צה"ל.

תא"ל אמיר ודמני: זה לגבי בקשות כמו בודד, תשמ"ש או בקשות אחרות.

תא"ל אמיר ודמני: מעבר לזה בקשות עם תגמול כספי וסיוע כלכלי מוזנות במערכות שלהם ואחר כך צה"ל מעביר את התקציבים בהתאם לנהלי העבודה בין הגופים.

תא"ל אמיר ודמני: גם הנושא הזה טופל.

תא"ל אמיר ודמני: מבחינת הנושא של תחום היוהל"ם, המליץ תת אלוף חסון על מינוי נציג יוהל"ם בנוסף על תפקידו, שיתעסק ביחידות מחוץ לצה"ל וזה בדגש על מעקב הדרכות בקרה וביקורות, זה בוצע.

תא"ל אמיר ודמני: שוחחתי גם עם היוהל"ן של צה"ל כדי לוודא ויש קצינה ברמת רב סרן שעוסקת בנושא הזה.

תא"ל אמיר ודמני: מעבר לזה ביסוס פורום חצי שנתי ותהליכים של הכשרות וריענון שמתבצע תיאום בין גוף היוהל"ם הצה"לי לבין הגופים.

תא"ל אמיר ודמני: הכנסת תחום היוהל"ם לאמנות ומסמכי הבנות.

תא"ל אמיר ודמני: אמרתי שזה יתוקף במסגרת מסמכי ההבנות.

תא"ל אמיר ודמני: מה שעוד צריך להשלים זה את כל הנושא של קביעת המנגנונים לשיתוף המידע והעברת המידע בין הגופים לבין צה"ל, כיום אין חובה חוקית שמוטלת על הגופים להעביר מידע לצה"ל.

תא"ל אמיר ודמני: אנחנו כן מעוניינים במידע הזה וזה נושא שאנחנו מטפלים בו כדי לייצר מנגנונים קבועים לשיתוף מידע.

תא"ל אמיר ודמני: אני עוד לא יכול להגיד שהדבר הזה מסוכם, אבל אני מקווה מאוד שיהיה מסוכם.

תא"ל אמיר ודמני: הממצא השמיני עסק בנושא מנגנון ישיר לפניות משרתים בימ"לים לשינוי השיבוץ.

תא"ל אמיר ודמני: זה עלה גם בוועדה המשותפת שהשתתפתי בה, עלו בעניין הזה מספר טענות.

תא"ל אמיר ודמני: אמרתי שם ואני אחדד היום, חייל או חיילת לא ישתבצו בימ"לים, במקרה הזה בשב"ס או משטרה, ללא רצונם.

תא"ל אמיר ודמני: לכן בתהליכי המיון והגיוס אנחנו מעבירים למשטרה ולשב"ס בהתאמה קובץ של מתגייסים ומתגייסות פוטנציאליים כדי שיוכלו לדבר אתם אותם לפני.

תא"ל אמיר ודמני: דבר שני זה עד שלושה חודשים יש אפשרות להחזיר חייל שלא מעוניין בכך.

תא"ל אמיר ודמני: הדברים האלה גם נבדקו במסגרת שיחות החתך וזה מתבצע בצורה טובה.

תא"ל אמיר ודמני: דבר נוסף שאמרנו, שגם אם יש רצון לחזור בשלב מאוחר יותר, הדבר הזה יתאפשר.

תא"ל אמיר ודמני: הפער שהיה בדבר הזה היו מערכות המידע.

תא"ל אמיר ודמני: החל מה-1 ליולי אנחנו מעלים מערכת מידע בנושא שינוי שיבוץ, מה שנקרא טופס 55, שיהיה בממשק בין הימ"לים לביננו, באופן שכל בקשה כזאת ללא קשר להמלצה של המפקדים, תגיע אלינו.

תא"ל אמיר ודמני: אנחנו נוכל לעשות עליה ניטור ובקרה כדי לוודא שלא יהיה מישהו שנמצא שם שלא מתאים או לא מעוניין להיות ביחידות האלה.

תא"ל אמיר ודמני: אלה עיקרי ההמלצות.

תא"ל אמיר ודמני: אפשר להגיד שמרבית הדברים כבר טופלו.

תא"ל אמיר ודמני: יש נושאים נוספים שאמרתי שהם בתהליך טיפול.

תא"ל אמיר ודמני: הנקודה החשובה ביותר בעיני זה כפי שהצביע גם תת אלוף חסון, זה הקמת הגוף שנותן את הדין וחשבון, גם מהווה כתובת וגם עושה בקרה שוטפת ואיטית ומנגנון של גנט מסודר של תהליכים שלדעתנו יביאו לשיפור בכל מה שקשור לאחריות של צה"ל כלפי משרתיו בימ"לים.

רם בן ברק: כל חייל שמשרת באחד הימ"לים יודע להתקשר לגוף הזה אם הוא צריך?

תא"ל אמיר ודמני: כן, אני מניח שייקח זמן עד שהוא יחלחל לכולם, אבל ברבות הזמן נגיע לזה מן הסתם.

תא"ל אמיר ודמני: הגוף הזה ממוקדת בכל הימ"לים, אבל בעיקר בנושא השב"ס והמשטרה.

תא"ל אמיר ודמני: בישיבה הקודמת של הוועדה, שהשתתף גם עם תת אלוף גיא חסון, עלתה השאלה של יחידת סגלים מיוחדים.

תא"ל אמיר ודמני: נאמרו כל מיני אמירות לגבי העבודה שזו לא יחידה צבאית.

תא"ל אמיר ודמני: חשוב לי להדגיש שיחידת סגלים מיוחדים היא יחידה צבאית לכל דבר.

תא"ל אמיר ודמני: עומד בראשה אמנם אזרח עובד צה"ל, אבל הוא שווה ערך בדרגתו לאלוף משנה, עם כל הסמכויות.

תא"ל אמיר ודמני: היחידה הזאת כפופה לגורם צה"לי שזה המזכיר הצבאי של שר הביטחון, תת אלוף בצה"ל.

תא"ל אמיר ודמני: היחידה הזאת מקיימת תהליכי שגרה צבאית ונהלים צבאיים באופן מלא.

תא"ל אמיר ודמני: לכן העניין הזה של יחידת סגלים מיוחדים שהוקמה בעיקר כדי לטפל באוכלוסיית החיילים בימ"לים של משרד הביטחון, המוסד והשב"כ, היא זוכה אגב גם להערכה רבה מצד כל הגופים האלה, מתפקדת כיחידה צבאית לכל דבר ועניין וחשוב לי לחדד את הנקודה הזאת ביחס למה שנאמר בדיון הקודם.

רם בן ברק: תודה.

רם בן ברק: נעבור לגופים, שב"ס בבקשה.

תמי אילוז: צוהריים טובים, שמי תמי אילוז, ראש חטיבת כוח אדם בשירות בתי הסוהר.

תמי אילוז: מבחינתנו החשיבות של החיילים, מאז הוטלה עלינו המשימה של בתי הכלא הצבאיים שעברו לרשות שב"ס, אנחנו רואים בחיילים שלנו כחלק בלתי נפרד מהאוכלוסייה שאנחנו נמנים עליה.

תמי אילוז: אנשי קבע, חיילים, עושים בסופו של דבר כמעט את אותן משימות ובהמשך גם ההתייחסות שלנו אליהם.

תמי אילוז: גם כשקראנו את הדו"ח וגם בשיחה עם תת אלוף גיא חסון בסך הכול שביעות הרצון היא גבוהה.

תמי אילוז: ההתייחסות, הקשר, הטיפול שמקבלים החיילים, אנחנו בוחנים את זה גם באמצעות סקרי אקלים וגם בכלל ושביעות הרצון בסך הכול גבוהה עם הנקודות שאנחנו חושבים לנכון לדייק אותן.

תמי אילוז: בסוף שנת 2021 מינתה הנציבה צוות שהיה אמון לבחון את כל התהליכים שמתקיימים עם חיילי החובה ולראות איפה צריכים להגדיל ומה צריך לעשות יותר כדי להעלות את שביעות הרצון וכדי שנהיה מקום אטרקטיבי יותר.

תמי אילוז: זה לא סוד ששב"ס הוא מקום ייחודי.

תמי אילוז: זה לא קל לשרת בשב"ס, גם לא לאנשי קבע.

תמי אילוז: אבל מי שרוצה לשרת בשב"ס, מבחינת התנאים ומבחינת היחס, הוא מאוד מרוצה וזה ניכר בסקרים שיש לנו.

תמי אילוז: גם אצל החיילים זה אותו דבר.

רם בן ברק: החיילים שמשרתים בבתי הסוהר גם במשמרות?

תמי אילוז: נכון.

תמי אילוז: רוב שירות בתי הסוהר עובדים בשלוש משמרות של 24 שעות, לא קצרות כמו בארגונים אחרים ומקבילים לנו.

תמי אילוז: הרבה חיילים אוהבים את הסידור הזה כי זה מאפשר להם עבודה נוספת שיכולה לסייע להם מבחינה כלכלית.

תמי אילוז: חייל עושה משמרת של 24 שעות ויוצא ל-48 שעות.

תמי אילוז: זה סידור כזה שיש שבוע שעובדים שלוש משמרות, כולל סוף שבוע, שבוע אחד שעובדים שתי משמרות ושבוע שעובדים משמרת אחת.

תמי אילוז: אז יש טווח זמנים בו יכולים להיות בבית או לעבוד.

רם בן ברק: לכל החיילים שעובדים בשב"ס יש אישור לעבודה נוספת?

תמי אילוז: כן, זה חלק מההטבות שניתנות לחייל שמגיע לארגון.

תמי אילוז: כשבחנו במסגרת הצוות שלנו את הדברים כבר מבעוד מועד דייקנו את התהליכים.

תמי אילוז: יש מעקב רווחתי, כל נושא היוהל"ם בשב"ס שינה את פניו בשנת 2018.

תמי אילוז: היוהל"ם מטפל בכל אירוע שקורה עם סוהר או סוהרת חובה שנמצאים, כמו גם עם קבע.

תמי אילוז: נפתחת תלונה, יש טיפול ומעקב, לא משנה אם זה אסיר או איש סגל.

תמי אילוז: הנתונים שלנו מראים על טיפול שהוא 360, נותן את כל המענים הנדרשים, כולל מענים חיצוניים וכולל בהמשך.

תמי אילוז: נושא הקורסים והשתלבות סוהרי חובה בקורסים, היו תקופות שזה היה פחות, צריך לזכור שהם מגיעים בסוף לשלוש שנים והיו תקופות שחשבו להשקיע את רוב הזמן - - -

רם בן ברק: גם חיילות זה שלוש שנים?

תמי אילוז: אני מתכוונת בין שנתיים לשלוש.

רם בן ברק: השירות מקביל לשירות צבאי?

תמי אילוז: כן.

תמי אילוז: הכוונה שאצלנו, ברגע שסוהר חובה יוצר לקצונה, הוא לא חותם על זה עוד זמן.

תמי אילוז: הרבה מתקופת השירות שלו היא בעצם בקורסים ואנחנו בכל זאת רוצים שהם ישתלבו בזה ושהמסלול יהיה המסלול הנכון.

תמי אילוז: היום אנחנו עושים כבר מספר תהליכים שמתקיימים בארגון.

תמי אילוז: קודם כל הגיוס לקבע הוא גיוס מהיר.

תמי אילוז: יש לנו תוכנית רמזור של חייל חובה שרוצה להתגייס לקבע אנחנו מקצרים את התהליך שפעם היה לוקח מספר חודשים.

רם בן ברק: חייל חובה שמגיע לשב"ס ורוצה להגיע לקצונה הופך להיות סוהר או שנשאר בצבא?

תמי אילוז: כדי לטייב את התהליך הזה, כי ראינו שהוא לא כל כך מסתדר באמצע השירות שלו.

תמי אילוז: נכון להיום, חיל חובה שרוצה לצאת לקצונה, אחרי שעשה מספר קורסים שמובילים אותו לקצונה, לקראת סיום השירות שלו, הוא יכול לצאת לקצונה ולהתגייס ישירות לקבע כקצין.

תמי אילוז: הוא עושה את התהליך תוך כדי.

רם בן ברק: כקצין חייל או כקצין סוהר?

תמי אילוז: כקצין סוהר, בקבע.

רם בן ברק: הוא יוצא מצה"ל ועובר להיות בשירות בתי הסוהר.

תמי אילוז: בדיוק.

משה טור פז: יש תפקידים שהוא לא עושה כחייל בשירות בתי הסוהר?

משה טור פז: למשל חיכוך עם אסירים?

תמי אילוז: רוב התפקידים שלנו הם תפקידי ביטחון.

תמי אילוז: אין תפקידים שהוא לא יעשה בתוך בית הסוהר בו הוא משרת, אבל יש אוכלוסיות מסוימות שמולם הוא לא יכול לעבוד.

תמי אילוז: על פי האמנה, סוהר חובה עובד מול אסירים ביטחוניים, הוא לא יכול לעבוד מול אסירים פליליים.

תמי אילוז: לכן הוא עובד בבתי סוהר ספציפיים ובמשימות ספציפיות.

תמי אילוז: עדין הוא עושה עבודה של סוהר ביטחון בהתאמות האלה.

משה טור פז: אם אני זוכר נכון יש דברים מסוימים שהוא עושה רק בליווי קצין, או רק כשקצין נמצא אתו.

תמי אילוז: זה נכון גם לגבי סוהרי קבע לא רק לחיילים, זה על פי המשימות.

תמי אילוז: למשל פתיחת תא בלילה ודברים כאלה.

תמי אילוז: זה נכון גם לגבי סוהר קבע ולא רק לחייל.

תמי אילוז: יש משימות שמוגדרות ככה וחיילים הם כמו אנשי קבע ויש דברים שמקבילים לכולם.

תמי אילוז: בנושא הקורסים רואים עלייה בשנת 2022.

תמי אילוז: גם לקורסי מש"קים, שזה הקורס הבכיר שלנו של סוהרים שאינם קצינים וגם כל התהליך שעושים עכשיו בתוכנית לקידום סוהרי חובה לקורס קצינים.

תמי אילוז: בנוסף, תוכנית ערכים שאנחנו מפתחים.

תמי אילוז: כל סוהרי החובה נמצאים בפעילות שהיא זהה לסוהרי הקבע.

תמי אילוז: גם השנה התחלנו במיקוד ספציפי של תוכניות שמותאמות לגיל, לסיטואציה, לכל מה שאנחנו חושבים שהם צריכים, בשיתוף העמדה שלנו ליצור תוכניות ספציפיות.

תמי אילוז: מדרוג אגפי זו תוכנית שנכנסה כפיילוט בשני בתי הסוהר המרכזיים שלנו מבחינת חיילי חובה ומבחינת ביטחוניים, זה עופר וקציעות.

תמי אילוז: אנחנו מתחילים תהליך הדרגתי.

תמי אילוז: יש עדיין מדרוג אגפי, אגפים קלים יותר, או עבודה בעצימות נמוכה יותר וכדי שחייל לא ייכנס ישר להארד-קור, אנחנו עושים מדרוג.

תמי אילוז: זה התחיל לפני כחודש וחצי ואני מאמינה שייתן את אותותיו.

תמי אילוז: יש לנו בערך 50% בקשות לקבע, הן של נשים והן של גברים ובהתאם גם מתגייסים.

תמי אילוז: סך הכול שביעות הרצון היא גבוהה שאנחנו רואים אחוז ניכר שרוצה להתגייס.

תמי אילוז: בהמשך הייתה לנו פגישה עם רח"ט תומכ"א ופגישה עם ראש אג"ת של צה"ל כדי לקדם את הנושאים שדוברו פה.

תמי אילוז: אם זה ת"ש, שקבלנו את האור הירוק להעסיק אצלנו קצינת ת"ש, שזה אחד הדברים שעלו.

תמי אילוז: זה תהליך נכון שיש מש"קיות ת"ש ביחידות אבל בסוף יש מש"ק ת"ש אחד שנמצא בנציבות, שמתעסק בכל הקטע המחשובי ועל כן זה תהליך שקצת מסואב.

תמי אילוז: אני מאמינה שברגע שתתגייס אלינו קצינת ת"ש היא תוכל לסיים את כל התהליך בתוך שב"ס, מה שיקצר את התהליך.

תמי אילוז: הנושא הרפואי מתחלק לראשוני ולשניוני.

תמי אילוז: רופאי שב"ס הם בסוף רופאי אסירים.

תמי אילוז: הם מטפלים באסירים במרפאות של בית הסוהר.

תמי אילוז: הטיפול שלנו, אנשי הקבע הוא בקהילה בחוץ.

תמי אילוז: ככזה יש לנו עדיין קשיים בטיפול השניוני, שלוקח זמן ארוך וזה אחד הדברים שעולים גם מול הוועדה, פער שאנחנו עובדים עליו מול ראש אג"ת וזה נמצא עדיין בתהליך.

תמי אילוז: נושא העברת מידע.

תמי אילוז: אנחנו נמצאים בבניית פלטפורמה, אין לנו עדיין, לא הייתה לנו, גם לאנשי קבע וגם לחיילים, כדי להעביר את כל הנתונים ואת האינפורמציה שאנחנו רוצים שתעבור.

תמי אילוז: אלה הדברים שעלו ושאנחנו נותנים להם מענה בשוטף.

רם בן ברק: אחת הבעיות שיכולות להיות במקום כמו שב"ס וגם במקומות אחרים, שיש את התפקיד הישיר, אז יש חיילים וצריך לאפשר את הפתיחות הנכונה ואת היכולת של החייל לעקוף את המפקד.

רם בן ברק: כל מפקד רוצה שיישארו אצלו ולא רוצה שיגיעו מדרג מעליו.

רם בן ברק: האם החיילים בשב"ס יודעים שהם יכולים להרים טלפון לאותה מחלקה, לכוח אדם ישירות?

רם בן ברק: הם צריכים לקבל אישור ממישהו כדי לעשות את זה?

רם בן ברק: או שהם מודעים לזה ויכולים לעשות את זה בצורה ישירה?

תמי אילוז: יש מספר גורמים בהם המעבר הוא ישיר.

תמי אילוז: אם זה יוהל"ם, אם זה רווחה.

תמי אילוז: לא צריך לעבור, גם בתוך שב"ס - - -

רם בן ברק: גם אם רוצים לעבור או לסיים תפקיד?

תמי אילוז: אנחנו קודם כל מעבירים את כל הבקשות.

תמי אילוז: גם אם אנחנו לא ממליצים, או גם אם מפקד כזה או אחר חושב שלא, הבקשות חייבות להגיע ליעד שלהם ובסופו של דבר מקבלי ההחלטות צריך לקחת את ההחלטות.

תמי אילוז: לגבי פניות ישירות לצה"ל, אני חושבת שזה לא מתקיים.

תמי אילוז: אני לא מכירה תהליך כזה.

תא"ל אמיר ודמני: כל חייל יכול לפנות לקצינת פניות הציבור, זה מנגנון שקיים.

תא"ל אמיר ודמני: לגבי המנהלת, הכוונה שלה בעיקר לעבוד מול המפקדים ולעשות שיחות חתך.

תא"ל אמיר ודמני: היא לא אמורה לקלוט שיחות של כל חייל וחייל.

תא"ל אמיר ודמני: המעבר של ידע לגבי חיילים, אם זה בערוץ של שינוי שיבוץ, אז כפי שאמרתי זה על בסיס טופס 55, אם זה בערוץ של יוהל"ם, זה אמור לעבוד בקו ישיר.

תא"ל אמיר ודמני: אם זה בסוגיה של דברים אחרים, זה אמור לעבוד דרך המפקדים.

תא"ל אמיר ודמני: זה לא משתנה בהיבט הזה.

רם בן ברק: שירות בבתי הסוהר ובמשטרה הוא שירות ברצון בלבד.

רם בן ברק: החייל צריך להסכים לשרת.

רם בן ברק: יש גם מנגנון שהוא יכול לצאת בכל רגע נתון.

תא"ל אמיר ודמני: המנגנון בנוי משלושה שלבים: שלב ראשון הוא לפני הגיוס, שאנחנו מיצרים דבב לבדוק שהוא בכלל רוצה.

תא"ל אמיר ודמני: השלב השני זה עד שלושה חודשים, זמן בו יש תהליך סדור שניתן לחזור.

תא"ל אמיר ודמני: שלב שלישי הוא מעבר לשלושה חודשים שזו בקשת שינוי שיבוץ שתהיה ממוכנת באופן כזה שנראה ב-1 ביולי את הבקשה.

רם בן ברק: זאת אומרת שלושה חודשים זה אוטומטי.

רם בן ברק: יום לפני סיום שלושת החודשים הוא יכול להגיד שהוא לא רוצה ולחזור לבקו"ם.

רם בן ברק: מעל שלושה חודשים הוא צריך את הנוהל הרגיל בצה"ל כמו לכל חייל.

תא"ל אמיר ודמני: כל בקשה כזאת תגיע, גם אם זה בניגוד למפקד.

תמי אילוז: חשוב לומר שחשוב שזה יגיע למפקדים כי הרבה פעמים יש לנו יכולות לפתור בעיה נקודתית.

תמי אילוז: אולי אין לו בהכרח קושי עם שב"ס אלא קושי נקודתי במשמרת.

תמי אילוז: קורים דברים.

רם בן ברק: תודה.

רם בן ברק: משטרת ישראל בבקשה.

בן גיי: שמי מאיה, ראש מדור נגדים.

בן גיי: קודם כל אנחנו מברכים על הוועדה וכמו שהשת"פ המדהים עם נציגי צה"ל, גם במסגרת הוועדה הגיעו אלינו ושיתפנו פעולה באופן מלא.

בן גיי: שמחנו לראות את שביעות הרצון שעלתה מתוך שיח עם שוטרי החובה אצלנו במשטרת ישראל.

בן גיי: אפשר לראות את זה גם מבחינת אחוזי האיוש במשטרת ישראל, אנחנו באחוזי איוש גבוהים.

בן גיי: התפקידים במשטרת ישראל הם תפקידים ליבתיים, מבצעיים ומעניינים מאוד.

בן גיי: שוטר חובה מבחינתנו הוא שוטר לכל דבר ועניין במשטרת ישראל, כך גם הציבור רואה אותו, לובש מדים, האזרח לא מזהה מי שוטר ומי שוטר חובה.

בן גיי: בהתאם לכך אנחנו מתייחסים לזה במשטרת ישראל, הן בהיבטי ההכשרה, הן בהיבטי הליווי היוהל"ני, הן בהיבטי הליווי הרע"ני, הרפואי וכו'.

בן גיי: מבחינת הרצון להישאר במשטרת ישראל אנחנו יכולים לראות שבמשטרת ישראל בשלוש השנים האחרונות גייסנו לקבע 540 שוטרי חובה, מה שמעיד על שביעות רצון של שוטרי הקבע ומה שמעיד על שביעות רצון.

רם בן ברק: 540 אנשים שהתחילו כחיילים ונשארו כשוטרים?

מאיה בן גיי: נכון מאוד.

מאיה בן גיי: מה שמעיד על שביעות רצון, הן של המשרת עצמו ממשטרת ישראל מבחינת השירות הצבאי שלו והן שביעות רצון של המפקדים משירותו של אותו שוטר חובה.

מאיה בן גיי: כמובן שכשמתחילים את תהליך המיון, מתחילים בחוות דעת מפקדים מהיחידות.

רם בן ברק: סך הכול מבחינת

רם בן ברק: כם וגם מבחינת השב"ס זה כלי פנטסטי לבחון אותו לפני שקולטים אותו.

מאיה בן גיי: לגמרי.

מאיה בן גיי: אנחנו מזהים את הפוטנציאל שרצוי שיישאר אצלנו במשטרת ישראל, בוחנים אותו בתקופת השירות, מזהים את הפוטנציאל הזה וכמובן שכמו שב"ס אנחנו מייצרים תהליך של מיון שהוא באופן יחסי יותר מקוצר ומקבלים אותו אלינו לשירות הקבע במשטרת ישראל.

מאיה בן גיי: אנחנו מאוד מרוצים משקי העבודה מול נציגי צה"ל.

מאיה בן גיי: יש שת"פ מצוין, מפגשי עבודה בדרגים השונים על מנת לקדם ולייעל תהליכים.

מאיה בן גיי: אין ספק שכל מה שעלה במסגרת הוועדה אנחנו נחבק אותו בשתי ידיים וגם מבחינתנו מתייחסים לזה מאוד ברצינות.

מאיה בן גיי: מבחינת נתוני הרפואה, גם אצלנו זה בהיבט הטיפול הראשוני והשניוני.

מאיה בן גיי: מבחינת מערך הרפואה, אצלנו במשטרת ישראל יש לנו מרפאות שפרושות ביחידות.

מאיה בן גיי: בכל יחידה מרחבית יש מרפאה שפרושה במשטרת ישראל.

מאיה בן גיי: כמובן שהשירות ניתן גם לשוטרי משטרת ישראל.

רם בן ברק: הטיפול הרפואי אצלכם הוא לא בקהילה?

רם בן ברק: הוא כמו בצה"ל?

מאיה בן גיי: יש גם באמצעות הקהילה וגם אצלנו הם מקבלים שירות במרפאות המשטרתיות בתוך משטרת ישראל ולכן ההיבט הזה מתחלק לשניים, הראשוני והשניוני, שממשיך את הטיפול במרפאות המקצועיות בצה"ל.

מאיה בן גיי: מבחינת היוהל"ם, יכולנו לראות שיש שביעות רצון של המשרתים אצלנו, בכל יחידה יש נציגת יוהל"ן, יש רפרנטית, בכל יחידה במשטרת ישראל, גם בתחנות, זאת אומרת שגם ברזולוציות הנמוכות ביותר יש נציג שככל שעולה פניה, הפניה מתבררת עד נציגות המטה הארצי.

מאיה בן גיי: אצלנו כמובן שיש את המערכת שלנו בתוך משטרת ישראל וערוצי הדיווח שלנו הם גם למח"ש בהיבט הזה של פניות.

רם בן ברק: בכל המקומות האלה של הימ"לים, הסיפור הזה של אוכלוסייה מאוד צעירה עם אוכלוסייה מאוד מבוגרת.

רם בן ברק: אני מכיר את זה גם מהמוסד, זה מקום שצריך לשים עליו דגש מיוחד בגלל המורכבות.

בן גיי: זו בהחלט מורכבות וזה אתגר.

בן גיי: אנחנו מכירים את זה ונותנים על זה את הדעת גם בהיבטים של הייעוץ הארגוני, גם בהיבט של היבטי מע"ן וכו'.

בן גיי: לגבי היוהל"ן קבלנו את ההערה לגבי מהות וכמובן שעושים עבודה גם בהיבט השיווק הנוסף הזה גם לבני השירות חובה כאשר הם מגיעים למשטרת ישראל, על מנת לחדד ולדייק את הנושא הזה.

בן גיי: לגבי את"ל, ההיבט הלוגיסטי, שוטרי החובה מקבלים את הציוד הראשוני וככל שעולה בעיה מחדשים להם על פי הצורך את המלאי התחזוקתי.

בן גיי: אנחנו שמחים ומברכים על שוטרי החובה במשטרת ישראל.

בן גיי: הם חלק בלתי נפרד משוטרי הקבע אצלנו במשטרת ישראל.

יוסף טייב: אנחנו מקיימים את הדיון הזה, אדוני היושב-ראש, בהמשך לדו"ח חסון אני מניח.

יוסף טייב: קבלנו בסוף שבוע שעבר קבלנו תזכורת לנושא בעקבות המשנה לפרקליט המדינה שכתב מכתב חריף ליועץ המשפטי של השב"ס, אתה מודע לדבר הזה?

יוסף טייב: אתם מודעים לזה?

רם בן ברק: לא.

רם בן ברק: תעדכן אותנו על מה אתה מדבר?

יוסף טייב: המשנה לפרקליט המדינה, עורך-דין אלון אלטמן שלח בסוף השבוע שעבר מכתב חריף ליועץ המשפטי של שירות בתי הסוהר תת גונדר ערן נהון ובו הוא מאשים כי השב"ס הסתיר מידע מהפרקליטות, לדבריו, בתיק שמנהלת פרקליטות מחוז דרום בנושא של השב"ס והמעשים המגונים בסוהרות בכלא גלבוע, בשיתוף פעולה לכאורה של קצינים בכלא.

רם בן ברק: מדובר על הפרשייה ההיא?

יוסף טייב: עכשיו שוב הוא ביקש אינפורמציה ולא נתנו לו.

יוסף טייב: אני מצטט: בימים אלה מטפלת הפרקליטות בבקשת הפחדה נוספת בעניין האסיר.

יוסף טייב: בטרם הדיון פנתה נציגות הפרקליטות מספר פעמים לנציג שב"ס שביקשה לוודא כי כל מידע רלוונטי עבר אליה והוא השיב בחיוב", כתב עורך-דין אלטמן ומוסיף: "למוחרת הדיון התברר לתדהמתנו כי קיים מידע נוסף שלא העברתם לפרקליטות מחוז דרום.

יוסף טייב: מדובר בנתונים שהייתה חובה עליכם להעביר".

יוסף טייב: אלטמן מציין שזו הפעם השנייה בה השב"ס מסתיר לדבריו מידע מהותי מהפרקליטות בפרשה וכן הלאה.

יוסף טייב: הדברים האלה מופיעים בתקשורת, אנחנו לא חשופים לזה, אנחנו לא רוצים לחבוט בשב"ס.

יוסף טייב: בשב"ס מבינים שיש בעיות, העלינו את הדברים בעקבות דו"ח חסון שבא לטפל בדברים שכבר עלו פה.

יוסף טייב: דברנו עם תת אלוף ודמני, ראיתי את הריאיון שהיה אתך ורציתי לברך אותך, בכל נושא השינויים בצבא ואנחנו בהחלט מברכים את העבודה הטובה.

יוסף טייב: אבל אנחנו מוטרדים.

יוסף טייב: כל פעם שיוצא דבר כזה זה מערער את הביטחון שלנו.

יוסף טייב: מערער את הביטחון שלנו שהיה מעורער מלכתחילה.

יוסף טייב: הרי כל הרעיון של אמינות ודיווח וכל הדברים האלה הם נר לרגלינו.

יוסף טייב: היינו מוטרדים בהתחלה מכל נושא סעיפים 24 ו-26 וכל הנושא של הצבות וחיילים בתוך השב"ס לכן אני, כמי שהעלה את הנושאים האלה ורצה אפילו לחוקק חוק אבל עצר על מנת לקבל את דו"ח חסון, רוצה לומר לרקורד שכל פעם שדברים כאלה עולים זה מעלה בי חשש, האם אנחנו באמת מבצעים את המשימה שלנו.

יוסף טייב: אני פשוט מעלה את זה לאור המכתב שיצא ממש לאחרונה ופורסם בכלי התקשורת.

רם בן ברק: מדובר באותה פרשיה.

יוסף טייב: לא באותה פרשייה.

יוסף טייב: הוא אומר, לאור הדברים הנוספים שהוא ביקש, שינויים בגין הפרשייה הזו.

רם בן ברק: פרטים על אותה פרשייה, לא פרשייה חדשה.

בני פולצ'ק: זה באותה פרשייה בדיוק, אותו אסיר שהטריד ומצוי בהפרדה בתקופה הזו ומעת לעת בית המשפט בוחן את סוגיית ההפרדה שם.

רם בן ברק: תודה.

רם בן ברק: משרד ראש הממשלה בבקשה.

סימה: אנחנו מקבלים מענה שוטף מסגלים מיוחדים בכל נושא הת"ש, רפואה, לוגיסטיקה, מנהלה.

סימה: מתקיימות אצלנו שיחות שוטפות בשעות שוטפות גם של מש"קיות ת"ש, גם שיחות חתך, גם כנסים מיוחדים.

סימה: אנחנו מאוד מרוצים מהממשק לסגלים מיוחדים.

יוסף טייב: ממי אתם מרוצים?

ברק: מהמפקדה הממונה של סגלים מיוחדים.

ברק: בסופו של דבר הכול מתנהל לפי פקודות צה"ליות.

ברק: מפקדת סגלים מיוחדים יושבת בקריה.

ברק: חיילים שמגיעים לשם עומדים בפקודות הצבא אחד לאחד.

ברק: כפי שציין תת אלוף ודמני מודבר במפקדה צבאית לכל דבר שמאגמת מסגרת ומעטפת צבאית לכל דבר לחיילים.

יוסף טייב: אבל דו"ח חסון ממליץ להקים חדש

תא"ל אמיר ודמני: לא מול הגופים שלנו.

יוסף טייב: דו"ח חסון אמר במפורש שהוא ממליץ להקים גופים חדשים שיפקחו על כל המערכות האלה.

יוסף טייב: תקראו טוב דו"ח חסון.

תא"ל אמיר ודמני: הסברתי את זה בהתחלה.

תא"ל אמיר ודמני: קודם כל, הקמנו.

יוסף טייב: מתי הקמתם?

תא"ל אמיר ודמני: עכשיו.

יוסף טייב: את דו"ח חסון שמענו לפני שבועיים.

תא"ל אמיר ודמני: ברגע שהתקבלו המלצות דו"ח חסון על ידי הרמטכ"ל, מיד מינינו- - -

יוסף טייב: מה זאת אומרת התקבלו?

יוסף טייב: איך התקבלו אם רק הציגו אותם בפנינו?

תא"ל אמיר ודמני: מינינו אלוף משנה ונתנו כתבי מינוי לכלל בעלי התפקידים והצגתי קודם שיש להם תוכנית עבודה מסודרת מול כל הגופים.

תא"ל אמיר ודמני: זה קורה כבר כתוצאה מדו"ח חסון.

תא"ל אמיר ודמני: ללא קשר, הוצג פה שכלפי משרד הביטחון השב"כ והמוסד, יש את מפקדת סגלים מיוחדים שהיא יחידה צבאית שמפקדת עליהם ואוכפת עליהם נהלים של צבא.

רם בן ברק: היו אירועים במוסד של אנשים ששמו קץ לחייהם, שחלקם היו בצה"ל, אני מבין שגם בעניין הזה היו הפקת לקחים ושיניתם נהלים?

רם בן ברק: אפשר לשמוע על זה?

סימה: אנחנו בקשר סדיר עם סגלים מיוחדים וכרגע קבלנו פסיכולוגית שיושבת אצלנו באופן סדיר, אנחנו נפגשים אתה והיא תיתן מענה לכל החיילים שנדרשים לזה בסוגיות נפשיות.

ברק: יש אצלנו קב"ן צבאי שנמצא פעם בשבוע ומלווה את החיילים.

ברק: כל חייל שרוצה ניגש וכל מפקד שחושב שיש צורך מפנה אליו.

ברק: יש ליווי צמוד לכל האוכלוסייה בכל הארגון.

רם בן ברק: מצוין.

רם בן ברק: נציג משרד החינוך נמצא אתנו בזום.

נירה שפק: בשאר הוועדות נציגי הממשלה מופיעים פיזית.

רם בן ברק: הממשלה באמת חייבת להיות נוכחת, אבל אישרתי לו באופן חריג להיות בזום.

יעקב חיוני: שמי יעקב חיון, מנהל תחום מורות חיילות במשרד החינוך, אני מתנצל שאני בזום, אני חולה ואחרי ביקור רופא ואני משתדל לתת מענה.

יעקב חיוני: ימ"ל מורות חיילות שונה מהיחידות האחרות בעצם זה שיש לו מפקדה צבאית סדירה.

יעקב חיוני: יש החל ממש"קיות, קצינות ומפקד יחידה.

יעקב חיוני: הימ"ל עצמו יושב בחיל החינוך.

יעקב חיוני: אין לו את הבעיות שיש ליחידות האחרות כמו נגישות ליוהל"ן או נגישות לנקח"ל , זו יחידה צבאית לכל דבר.

יעקב חיוני: יש מבנה היררכי כמו בצבא.

יעקב חיוני: החיילות עובדות במערכת החינוך אבל הן כפופות למש"קיות, נמצאות בקשר שבועי אתן.

יעקב חיוני: נמצאות בקשר עם הקצינות.

יעקב חיוני: יש להן הכשרה שמערכת החינוך נותנת.

יעקב חיוני: הם יושבים בתל השומר, המפקדה היא מפקדה צבאית שיושבת בתוך חיל חינוך.

יעקב חיוני: הנושא הצבאי עוטף אותם כל הזמן.

יעקב חיוני: זה לא ימ"ל שלוקח מורות חיילות ואין לו מעטפת צבאית.

תא"ל אמיר ודמני: זו באמת יחידה שעובדת בצורה צבאית רגילה.

תא"ל אמיר ודמני: היה ממצא שציינתי קודם לגבי הנושא של הטיפול הרפואי.

נירה שפק: דברת עליו כשהצגת את הסטטוס.

תא"ל אמיר ודמני: הייתה פה הסדרה.

תא"ל אמיר ודמני: הסדירו את הנושא של הטיפול הרפואי, זה הדבר היחידי שעלה שם כפער.

נירה שפק: אני יודעת שמורות חיילות ומורים חיילים זה גם גרעיני נח"ל שמפוזרים בבתי הספר.

יעקב חיוני: אבל זה לא שייך לימ"ל.

נירה שפק: זה לא משנה.

נירה שפק: הבעיה שלנו בדברים שהם לא בכפיפות ישירה ובדוקה.

נירה שפק: אז יש לי שאלות כמו מתי בפעם האחרונה היו בדירה כזו וראו מה קורה בה?

יעקב חיוני: יש פה את המפקד שלהם, אבל לפני שהוא מדבר אני חייב לומר שגם פה יש פיקוד ושליטה מאוד מסודר.

סא"ל אלעד נתן: שמי אלעד, מפקד יחידת הכנה לצה"ל.

סא"ל אלעד נתן: אני פה כממלא מקום מפקד מערך מגן.

סא"ל אלעד נתן: ראשית הם חיילים לכל דבר ועניין, הם לא חלק מהימ"ל, אלה חיילים שמשרתים בצה"ל.

סא"ל אלעד נתן: בחלק מתקדם של השירות שלהם הם יוצאים למשך שירות תחת יחידת פרק המשימה ביחידת הכנה לצה"ל ואין קשר לימ"ל.

סא"ל אלעד נתן: לגבי ימ"ל מורות חיילות, כמו שנאמר על ידי נציג משרד החינוך, הוא ימ"ל שמתנהל כמו יחידה צבאית לכל דבר ועניין.

סא"ל אלעד נתן: הם יצאו לקצונה דרכנו, מענה מלא.

סא"ל אלעד נתן: הדבר היחיד שהוא מעט בשונות זה הסיפור של המגורים, לאור העבודה שמורות חיילות בחלקים נכבדים נמצאות במרחבים ברשויות, המענה ניתן על ידי משרד החינוך.

סא"ל אלעד נתן: שאר הדברים באופן מלא על ידי צה"ל.

סא"ל אלעד נתן: לגבי השאלה על הבקרה בדירות, אתחיל עם פרק המשימה, חיילי הנח"ל, הגרעינים.

סא"ל אלעד נתן: אנחנו מבצעים בקרה שוטפת, יש מפקדות מחלקה צמודות, מ"פ.

סא"ל אלעד נתן: אחת לשבוע נמצאים בכל דירה באופן שוטף במינימום ואחת לשבועיים מתקיים שם מסדר, זה בכל דירה בפרק המשימה.

סא"ל אלעד נתן: הסטנדרט מתקיים באותה תצורה גם ביחידת מורות חיילות.

סא"ל אלעד נתן: יש בקרה שוטפת, תהליכיות סדורה, מסדרים לכל דבר ועניין, היערכויות לחגים, כמו בכל יחידה.

סא"ל אלעד נתן: גם בדירות בגרעינים וגם בדירות המורות חיילות.

תא"ל אמיר ודמני: מה שאמרת חברת הכנסת שפק הוא נכון, זה לא פשוט, זו לא סביבה צבאית קלאסית, יש מורכבויות.

תא"ל אמיר ודמני: אבל יש שיטה ויש עבודה.

תא"ל אמיר ודמני: אני לא יכול להגיד שאין אירועים חריגים.

סא"ל אלעד נתן: יש אתגרים לא פשוטים.

סא"ל אלעד נתן: היכולת לוודא שהדירה עומדת בסטנדרט שלנו לפי האמנות, החל מכיבוי אש ועוד דברים, זה תהליך סדור ולא פשוט שפרוש בכל הארץ בשתי המסגרות.

סא"ל אלעד נתן: אבל יש שיטה סדורה שעובדת ומתנהלת.

נירה שפק: שמעתי את הדיווח שלך, תא"ל ודמני, על ההמלצות על צוות חסון, שבעת הסעיפים למעט האחד החסוי, יש לי בקשה שאני אומרת כמה פעמים, לקבל את זה בכתוב.

נירה שפק: יש דו"ח שהתייחסנו אליו כל כך הרבה, לקבל את זה בצורה כתובה ולא בעל פה.

נירה שפק: דבר שני, גם בסטטוס שלא נעשה, לתת תאריכי גמר ביצוע כדי שנוכל לעשות בקרה.

נירה שפק: את דו"ח חסון קיבלתי, דו"ח חסון כתב המלצות.

נירה שפק: על ההמלצות של דו"ח חסון סימנו את ראש אכ"א, הגיע תא"ל ודמני כנציגו, לתת סטטוס.

נירה שפק: זה מה שנאמר בדיון הקודם.

נירה שפק: תפקידנו בוועדה לקבל את הדו"ח הזה כתוב.

נירה שפק: לכן אני מבקשת להשלים את זה בצורה מסודרת ולא בעל פה כי עברתי גם על המלל ואני רוצה שזה יהיה אחד מול אחד.

נירה שפק: אני יודעת שעברת על זה אחד מול אחד, עקבתי אחרי זה, לכן אני מבקשת לקבל את זה סדור.

נירה שפק: מעבר לאמירה הכללית יש דברים שהם במהות, למשל דברתם על המזכ"צ, אני רוצה לדעת האם המזכיר הצבאי, שאתם אומרים שהוא יחידה לכל עניין ודבר, ליחידה לכל ענין ודבר יש דברים שהיא עוסקת בהם.

נירה שפק: הייתי רוצה לקבל את הפירוט, לדעת שהוא עושה כנסים ועוסק עם אוכלוסיות מיוחדות ומדבר עם עולים ועושה את כל הדברים האלה.

נירה שפק: אני מכירה את מבנה המזכ"צ ולא זוכרת שיש לו את כל בעלי התפקידים מתחת, אבל יכול להיות שעם המעט שיש לו הוא עושה את הכול.

תא"ל אמיר ודמני: בראש היחידה לסגלים מיוחדים עומד אזרח עובד צה"ל שהוא מקביל לאלוף משנה.

תא"ל אמיר ודמני: למה הוא אזרח עובד צה"ל ולא אלוף משנה במדים?

תא"ל אמיר ודמני: זה כל מיני שיקולים של איוש ועוד דברים.

תא"ל אמיר ודמני: אבל מדובר במישהו מקצוען, יש גם עדות של היחידות שכפופות אליו שהוא עושה עבודה מקצועית.

תא"ל אמיר ודמני: ליחידה הזו יש גופי מטה של מפקדה מלאה.

תא"ל אמיר ודמני: היא מנהלת שגרה צבאית לכל דבר ועניין.

תא"ל אמיר ודמני: כולל דו"ח אחד דרך כל הטיפול, הנהלים הצבאיים, ביקורות אכ"א, מסדרים ושאר הדברים.

תא"ל אמיר ודמני: ככה שכל מה שקשור ליחידת סגלים מיוחדים והניהול של הסד"כ שתחת משרד הביטחון, שב"כ ומוסד, לדעתי מוסדר בצורה מצוינת.

תא"ל אמיר ודמני: זה מה שגם תת אלוף גיא חסון מצא ואנחנו רואים בזה תימוכין.

תא"ל אמיר ודמני: כך שלדעתי לא נכון להתמקד דווקא בנושא הזה, זה נושא מטופל.

נירה שפק: דבר שני זה נגישות הדיגיטל.

נירה שפק: למשל נהגים, ברגע שהם מאותרים בשלב המלש"בים, ישר מקימים להם קבוצת ווטסאפ, הטיפול מאוד יפה בהקשר הזה.

נירה שפק: זה היה נושא שהיה בעייתי והפכתם אותו לדבר ממוקדם, גם ההורים מקבלים שיחה ויש להם כתובת למי לפנות.

נירה שפק: האוכלוסיות האלה יותר קשות כי אין להם את זה בשגרה.

נירה שפק: אני רוצה לדעת האם יש דרך להנגיש דיגיטלית כמו שנגשתם את הרפואה לרמת הכף יד, לרמת הת"ש והשגרה?

תא"ל אמיר ודמני: ברמת השגרה יש את הדיווחים שאנחנו מכניסים בצה"ל.

תא"ל אמיר ודמני: נט, אני אבדוק אם זה נותן את המענה לכל מה שאת מבקשת, אבל לדעתי כלל המידע נמצא שם.

תא"ל אמיר ודמני: אני אעשה עוד בדיקה כדי לוודא את זה.

תא"ל אמיר ודמני: לגבי הנושא של הת"ש והפרט, ציינו שיש מש"קיות ת"ש בכל המקומות ואמרתי שיש גם חיבור של ERP שזו המערכת שאנחנו מנהלים את הנושא כמו בצה"ל.

תא"ל אמיר ודמני: אולי לא ציינתי מספיק טוב, שבמסגרת המנהלת שהקמנו יש גם ציר של פרט, כך שהם עושים את הבקרה ברמה של איכות הביצוע.

תא"ל אמיר ודמני: אני לא חושב שיש מידע ברמת הפרט שלא נמצא ברמת החיילים והחיילות בשב"ס או במשטרה, מפאת העבודה שהמש"קיות פרושות בכלל היחידות.

נירה שפק: אני רוצה לציין לחיוב את אחד הדברים שהייתי מוטרדת ממנו בכל הנושא של המיון והשיבוץ, השלבים שתיארת כאן, כולל היכולת לצאת ולחזור אחרי, זה היה אחד הדברים היותר רציניים שקבלנו תלונות לגביו.

נירה שפק: הנושא שעלה במספר ועדות ציבוריות של צמצום סד"כ הימ"לים לא עלה ושווה להעלות את זה.

נירה שפק: ההנחיות היו על צמצום.

נירה שפק: יש ועדות שהתכנסו, יש תוצרים, הצגנו אותם בדיון הראשון.

תא"ל אמיר ודמני: הצמצום היה פונקציה של החלטות בנושא קיצור השירות הקודם מ-36 ל-32 היה באמת צמצום.

תא"ל אמיר ודמני: מעבר לזה לא היה צמצום.

נירה שפק: נבדוק את זה ואני שומרת לעצמי את הזכות להגיע ליחידות ולעשות בקרה כדי לראות שהכול בסדר.

יוסף טייב: הנושאים האלה אצלנו לא סתם גבוה על סדר היום, כמו שאתה רואה, גם אין חברי כנסת שהופיעו לדיון.

יוסף טייב: אבל אנחנו בדיונים האלה מתחילת הדרך כי אי אפשר לגמד את הכשלים שנמצאו.

יוסף טייב: כפי שראינו בדו"ח חסון, שניסה לעשות הרבה וציינו אותו לשבח, הרבה דברים נשארו שם בתוך השטחים האפורים ולא נתנו לנו תשובות עליהם.

יוסף טייב: כמו שהוא מודה, פעם הם חיילים ופעם הם לא חיילים.

יוסף טייב: הדברים האלה נשארו ולא השתנו.

יוסף טייב: לכן, בתוך המסגרת הזו שומה עלינו לעשות בדיקות.

יוסף טייב: יש פה שאלות של תרבויות ארגוניות, שאלות של אחריות.

יוסף טייב: הדבר המרכזי שרצינו מתחילת הדרך הוא שחיילים וחיילות יישארו חיילים וחיילות מהיום שהם מתגייסים, למרות שההגדרות שם הן הגדרות לא ברורות והם בשטח האפור.

יוסף טייב: הם מתגייסים לחיילים והופכים מיד ללא חיילים והדברים האלה לא ברורים.

יוסף טייב: לכן ביקשנו להבין מה המעטפת.

יוסף טייב: האם המעטפת היא מעטפת צה"לית או האם המעטפת היא מעטפת של הארגונים בהם הם משרתים, שמותאמת להם כמו שהיא קיימת, אולי בדיווחיות לצה"ל, אבל לא מעטפת צה"לית.

יוסף טייב: ראינו את זה בסוגיות של נציב קבילות חיילים שלא היו כפופים לו עד לסוגיות המרכזיות של היוהל"נים וכל השאר.

יוסף טייב: שמענו בדו"ח חסון שרוצים להקים גוף חדש.

יוסף טייב: אתה אומר שהגוף הזה כבר הוקם.

יוסף טייב: אני לא מכיר הרבה גופים בצה"ל שמוקמים כל כך מהר אבל אני מקבל את הדברים האלה.

יוסף טייב: השאלה איך אנחנו כוועדה ממשיכים אלת הפיקוח שלנו על הדבר הזה, מעבר לאותה חקיקה שעשינו, שבינתיים לא רצה בתוך הדברים האלה.

יוסף טייב: אני שואל את השאלה הזאת כי אני לא שבע רצון.

יוסף טייב: אני לא מחפש את הפרסום הזה, כשאתה קם בבוקר ורואה בעיתון לגבי מה שכותבת הפרקליטות בשב"ס זה רק מחמיץ את לבי, אני לא שמח על זה, אבל אני שואל מה אני צריך לעשות?

יוסף טייב: איך אני צריך להתייחס כחבר כנסת שמקבל את המידע הזה?

יוסף טייב: לקבל אותו?

יוסף טייב: לקבל אותו על פניו.

יוסף טייב: לדחות אותו?

יוסף טייב: מה אנחנו מציעים.

יוסף טייב: לכן אני מבקש להתייחס לדבר הזה כדי שתהיה לנו בהירות רבה יותר ממה שיש לנו היום, כי אני מרגיש שאנחנו עדיין נמצאים בשטחים אפורים.

תא"ל אמיר ודמני: אני חייב להגיד על זה, אין פער.

תא"ל אמיר ודמני: ציינתי שצריך להסתכל על זה בצורה מאוד מורכבת כי לא כל ימ"ל דומה למשנהו, לכן צריך להסתכל על כל קבוצת ימ"לים בנפרד.

תא"ל אמיר ודמני: צוינו המורות חיילות שמתנהלים כיחידה צבאית, שמתי אותם בצד.

תא"ל אמיר ודמני: צוין משרד הביטחון, מוסד שב"כ שמתנהלים תחת סגלים מיוחדים, עם כל ההגדרות של חייל.

תא"ל אמיר ודמני: המורכבות כביכול הייתה בשב"ס.

תא"ל אמיר ודמני: חייל שלצורך העניין מתגייס באחריות הצבא, עושה הכשרה ראשונית, טירונות באחריות הצבא משובץ למשטרה או לשב"ס, מקבל תעודת שוטר או סוהר.

תא"ל אמיר ודמני: יש עליו אחריות קודם כל של המפקדים הישירים שלו שהם משטרה ושב"ס, אבל הצגתי בתחילת הדברים שיש עליו גם אחריות של צה"ל לקיום סטנדרטים של חייל.

תא"ל אמיר ודמני: זה נסגר ברמת המנהלת שהקמנו.

תא"ל אמיר ודמני: אם הוא חוזר לצה"ל, הוא חייל לכל דבר.

תא"ל אמיר ודמני: ההגדרות דרך דו"ח חסון חודדו, בעיקר סביב הסיפור של שב"ס, משטרה ואני חושב שכרגע הם נמצאים במקום נכון.

תא"ל אמיר ודמני: אנחנו עושים על זה בקרה במסגרת מה שהוצג ומתי שייאמר לנו, אנחנו נציג את הדברים שיש לנו להציג.

רם בן ברק: אני רוצה לסכם את הדיון.

רם בן ברק: ראשית אני רוצה להודות לתת אלוף במילואים גיא חסון שעשה לדעתי עבודה טובה ומעמיקה מאוד.

רם בן ברק: כל המהומה שניצתה הייתה בעקבות האירוע שהיה בשב"ס שהביא אותנו לדון בזה ואת חבר הכנסת שיין לעורר את הנושא בוועדת חוץ וביטחון.

רם בן ברק: בעקבות זה היו דיונים, קמה ועדת חסון ואנחנו נמצאים פה היום.

רם בן ברק: בסופו של דבר, אני כיושב-ראש הוועדה צריך להתרשם ממה שאני שומע ורואה.

רם בן ברק: מההתרשמות שלי, עשינו כברת דרך גדולה כדי שהדברים האלה יהיו יותר תקינים.

רם בן ברק: אני רוצה לומר משהו על שירות בתי הסוהר.

רם בן ברק: אין ספק ששירות בתי הסוהר הוא שירות קשה, גם למשרתי הקבע ובוודאי חייל שמגיע לשם ומצטרף.

רם בן ברק: אין ספק שיש לשירות הזה חשיבות לאומית גדולה מאוד.

רם בן ברק: אני רוצה מכאן לחזק את שירות בתי הסוהר על העבודה המצוינת שהם עושים ולהדגיש את זה, כי הייתם קצת שק חבטות.

רם בן ברק: עם זאת צריך לראות שיש שקיפות בכל מה שקורה שם ושהנתונים יעברו ואם הייתה תקלה צריך לתקן את התקלה ולא צריך חלילה, כמו שמופיע היום בעיתון, שאולי מנסים לכסות את זה.

רם בן ברק: בסופו של דבר השקיפות היא הדבר הנכון בכל מקום.

רם בן ברק: השירות של חיילים בשירות בתי הסוהר ובמשטרה ובמקומות אחרים ובצה"ל כמובן הוא שירות חשוב, משמעותי והכול זה חלק מהביטחון הלאומי שלנו.

רם בן ברק: הביטחון הלאומי שלנו לא רק בצבא אלא גם בצבא וגם בשירות בתי הסוהר ובמקומות אחרים וצריך לעשות את זה כמו שצריך.

רם בן ברק: לדעתי הכיוון הוא כיוון נכון, לומדים מהטעויות ובהחלט נקרא פעם בכמה זמן את כולם לפה לשמוע דיווח.

רם בן ברק: אני חושב שהתקשורת גם תעשה בשבילנו את העבודה.

רם בן ברק: הרי כל העסק הזה קם מהתקשורת.

רם בן ברק: ברגע שיהיה אירוע זה יצוף בתקשורת ואז נדע שיש בעיות.

רם בן ברק: יש כאן דו"ח רציני מאוד ויישום שלו ואני מקווה שהדברים יבוא לידי פתרון בכל הנושאים.

רם בן ברק: אני מודה לכל מי הגיע לוועדה, תמשיכו לעשות את העבודה הטובה שאתם עושים.

נירה שפק: אפשר להוסיף לסיכום את מה שביקשתי, שהסטטוס יוגש כתוב.

רם בן ברק: תת אלוף ודמני, אני מבקש שתעביר לנו את המצגת ואת הסטטוס, בעותק כתוב כמה ימים לפני הדיון בוועדה.

רם בן ברק: אני מניח שאני לא אספיק לקרוא, אבל חברת הכנסת שפק תקרא את זה לפני וטוב שכך.

רם בן ברק: תודה רבה לכולם הישיבה נעולה.